AB de Villiers, Karen Zoid​ en Ndlovu-jeugkoor​ het kragte saamgesnoer om ’n lied van vreugde, inspirasie en hoop op te neem – THE FLAME.​ Ná wat vir Suid-Afrika en die res van die wêreld ’n moeilike en veeleisende jaar was, hoop hulle om ons nasie met die nuwe enkelsnit en musiekvideo vir THE FLAME te inspireer en op te hef.​
Ek het gedurende ons skryfsessies baie nagedink oor die uitdagings waarvoor ek as ’n krieketspeler te staan gekom het, en die ooreenkomste met die daaglikse lewe. Ons het nie toe ’n benul gehad dat COVID op pad was nie, maar ons het nietemin gevoel die wêreld kort ’n positiewe boodskap.”
Maar teen die tyd wat hulle die lied in 2020 wou opneem, het ’n legio tegniese uitdagings hulle in die gesig gestaar, met AB in Dubai, Karen in Kaapstad, en die Ndlovu-jeugkoor in Limpopo – almal vasgekeer weens die inperking.
Karen vertel: “Uiteindelik moes ons elkeen ons deel van THE FLAME’ afsonderlik opneem en dit so op ’n afstand vervaardig. In die​ koor sing ek byvoorbeeld ‘We fan​ the flame’, terwyl die ander sing ‘We found​ the flame’. Die vlam, ’n flentertjie vuur, was nog altyd vir mense op ’n fisiese én metafisiese vlak ’n simbool van groot hoop. Ek kon seker teruggegaan het om my deel oor te doen om by die ander stemme te pas, maar ek het nie, want dit het op ’n manier reg gevoel dat myne verkeerd was.
Onwaarskynlike popster AB de Villiers verduidelik waarom THE FLAME ​vir hom belangrik is: “Vir my is dit ’n lied van volharding,​ spanwerk en karakter. Dit laat my dink aan ons uitdagings in Suid-Afrika met geslagsgebaseerde geweld, ’n hoë misdaadsyfer en rassisme – en ek weet ons het ’n spesiale energie hier wat jy nêrens anders ter wêreld kry nie. Om deur die vlamme te loop en in moeilike tye deur te druk maak ons sterker as ’n nasie, en ek weet ons sal aanhou uitstyg.”